
	Kreditning to‘liq qiymati miqdori:

_____(_________________) foiz
so‘z bilan


TA’LIM KREDITI BERISH TO‘G‘RISIDAGI ________– SONLI KREDIT SHARTNOMASI 
________________                                                                                       20__-yil “___”-_____________ 
Keyingi o‘rinlarda “Bank” deb ataluvchi “Mikrokreditbank” ATB nomidan ________-yil “__”-___________da berilgan ______-sonli ishonchnoma asosida ish olib boruvchi “Mikrokreditbank” ATB ______________________________ boshqaruvchisi _________________________________________________ bir tomondan, keyingi o‘rinlarda “Kredit oluvchi” deb ataluvchi ____________________________________ (Pasport ma’lumotlari: _____ №_____________, _______________________________ tomonidan ______-yil “__”-__________da berilgan) ikkinchi tomondan, uchinchi tomondan “Sherik qarzdor” deb ataluvchi _______________________________________ (Pasport ma’lumotlari: _____ №_____________, _______________________________ tomonidan _______-yil “__”-_________da berilgan) ushbu shartnomani quyidagilar to‘g‘risida tuzdilar.

1. SHARTNOMA MAQSADI
1.1. Bank o‘z vakolati doirasida Kredit oluvchining to‘lov kontrakt asosida _____________________________________________________________________da taxsil olishi uchun mazkur shartnomada ko‘rsatilgan shartlar asosida kredit oluvchiga __ (     so‘z bilan      ) oy muddatga __ (     so‘z bilan      ) foiz ustama hisoblash sharti bilan __________(                    so‘z bilan                    ) so‘m  miqdorida kredit mablag‘i ajratadi.

Xotin-qizlarga ajratiladigan ta’lim kreditlari bo‘yicha hisoblanadigan foiz to‘lovlari bankka O‘zbekiston Respublikasi Prezidentining 2022-yil 18-iyuldagi “Oliy va professional ta’lim tashkilotlarida xotin-qizlarning ta’lim olishlarini qo‘llab-quvvatlashga doir chora-tadbirlar to‘g‘risida” gi PQ-323-sonli qarori va O‘zbekiston Respublikasi Vazirlar Mahkamasining 2022-yil 18-avgustdagi 457-son qarori bilan tasdiqlangan “O‘zbekiston Respublikasi Moliya vazirligi huzuridagi Ta’lim kreditini moliyalashtirish jamg‘armasi hisobidan oliy, o‘rta maxsus va professional ta’lim tashkilotlarida xotin-qizlarning to‘lov-kontrakt asosida o‘qishi uchun ta’lim kreditlarini ajratish tartibi to‘g‘risida” gi nizomga muvofiq O‘zbekiston Respublikasi Moliya vazirligi huzuridagi Ta’lim kreditini moliyalashtirish jamg‘armasi (bundan buyon matnda – “Jamg‘arma”) mablag‘lari hisobidan to‘liq qoplab boriladi.  
1.2. Kredit mablag‘lari 202_-202_-o‘quv yili uchun ____________ (     so‘z bilan     ___________________) so‘m miqdorida to‘lab beriladi.
1.3. Kredit faqatgina ta’lim muassasasida o‘qish uchun kontrakt summasini to‘lab berishga ajratiladi.
1.4. Kredit oluvchi tomonidan olingan kreditning hisobini yuritish uchun Bank shartnoma imzolangan kun unga tegishli ssuda hisob raqamini ochadi.
1.5. Kreditdan foydalanish davrida Kredit oluvchi bank kreditining muddatlilik, qaytarishlik, to‘lovlilik, ta’minlanganlik va maqsadli ishlatilishi tamoyillariga to‘liq amal qilish majburiyatini oladi.

1.6. Ta’lim kreditlari bo‘yicha foiz stavkasi o‘zgaruvchan bo‘lib, foiz stavkasi Markaziy bankning asosiy stavkasi pasaytirilgan taqdirda, mutanosib ravishda pasayadi, oshirilgan taqdirda esa o‘zgarishsiz qoladi.

Bunda, foiz to‘lovlaridagi o‘zgarishlar Markaziy bank asosiy stavkasining pasaytirilishi amalga kiritilgan kundan boshlab hisob-kitob qilinadi.

2. SHARTNOMANING AMAL QILISH MUDDATI
2.1. Kredit bo‘yicha asosiy ssuda qarzi va foiz to‘lovlarni to‘liq to‘lash muddati shartnoma imzolangan kundan hisoblanadi, kredit uchun foizlarni hisoblash va to‘lash ta’lim tashkilotiga mablag‘lar o‘tkazilgan sanadan boshlab, asosiy qarzni qaytarish esa kredit oluvchi tomonidan ta’lim tashkilotida ta’limning ushbu turi bo‘yicha o‘qishning rasmiy belgilangan muddati tugallangandan so‘ng yettinchi oydan boshlab amalga oshiriladi.

2.2. Shartnomaning amal qilish muddati kredit shartnomasi imzolangandan so‘ng __ (           so‘z bilan                ) oy.

3. BANK MAJBURIYATI
3.1. Kredit oluvchining shaxsiy yozma topshirig‘iga asosan ochiq kredit liniya bo‘yicha o‘quv yili mobaynida o‘qish uchun yillik to‘lovning to‘liq miqdorini belgilangan tartibda, teng ulushlarda to‘rt qismga bo‘lish yo‘li bilan ta’lim muassasasining asosiy talab qilib olinguncha depozit hisob raqamiga o‘tkazib berish.
Tijorat banklari kredit oluvchining yozma arizasiga asosan to‘lov-kontrakt asosida o‘qish haqidagi shartnomasida (kontraktida) nazarda tutilgan hollarda o‘qishning yarim yil yoki to‘liq bir yil uchun to‘lov summasini biryo‘la amalga oshirishi mumkin.

3.2. Ta’lim muassasasi tomonidan kontrakt summasiga o‘zgartirish kiritilgan holatda ochilgan kredit liniya hisobidan ko‘shimcha kelishuv rasmiylashtirish.
3.3. Bank va mijoz o‘rtasida tuzilgan kredit shartnomasi imzolangan kundan boshlab, har oyning ___ sanasida berilgan kredit bo‘yicha foiz to‘lovlarini hisoblash.

3.4. O‘zbekistan Respublikasi Markaziy banki tomonidan jismoniy shaxslarni kreditlash bo‘yicha kiritiladigan o‘zgarishlar va kredit shartnomasini o‘zgaradigan bandlari bo‘yicha qarz oluvchiga xabar berish.
4. KREDIT OLUVCHI VA SHERIK QARZDORNING MAJBURIYATI
4.1. Bankka kredit oluvchi quyidagi ta’minot turini taqdim etishi lozim:
• kredit ta’minoti sifatida ________________________________________________  _______da ________________ lavozimida ishlovchi va ______________ shahar/viloyati, ____________ tumani, _____________________________ da istiqomat qiluvchi fuqaro _______________________________ (Pasport ma’lumotlari: __ №_______, __.__.____yilda, ______________ shahar/viloyat ________________ tumani IIB tomonidan berilgan) ning __________ (              so‘z bilan                  ) so‘mni tashkil etuvchi kafilligi taqdim etiladi;
• _________________________________________________________________________________________________________________________________________________________________________________________________________________________________________________________________________________________________________________________________________________________________________________________
(boshqa ta’minot turi taqdim etilganda yoziladi)
Bunda, kredit ta’minotining bank tomonidan qabul qilinadigan qiymati “Mikrokreditbank” ATB tizimida kredit yig‘ma jildlarini shakllantirish va hujjatlarni rasmiylashtirish reglamenti talablari asosida belgilanadi.
4.2. Bankka garovga berilayotgan ko‘chmas mulk va moddiy boyliklar sug‘urta idoralarida sug‘urtalangan va kredit shartnomasi tuzish davrida amaldagi O‘zbekiston Respublikasi qonunlariga asosan rasmiylashtirilgan bo‘lishi shart.

4.3. Bankka garovga berilayotgan ko‘chmas mulk va moddiy boyliklarning yaxlitligini saqlash yuzasidan to‘liq moddiy javobgar bo‘lishi, zarur hollarda jinoiy javobgarlikka ham tortilish tahdidini anglagan holda, (kredit va unga hisoblangan foiz to‘lovlar to‘liq to‘langunga qadar) ularni sotib yubormasligi va uchinchi shaxsga bermasligi shart.
4.4. Kredit oluvchi/Sherik qarzdorning qarz yuki ko‘rsatkichi 50 foizdan yuqori bo‘lmasligi lozim.

4.5. Kredit oluvchi/Sherik qarzdorning kredit ajratishni ko‘rib chiqish vaqtida bank va boshqa kredit tashkilotlaridan avval olingan kreditlar bo‘yicha muddati o‘tgan qarzdorligi mavjud bo‘lmasligi lozim.
4.6. Qabul qilingan majburiyatlarga asosan (bank va mijoz tomonidan tasdiqlangan asosiy ssuda va foizlarni qaytarish jadvaliga asosan) kreditning asosiy qarzi va foiz to‘lovlarini ___ oy muddat ichida qaytarilishi lozim.
Xotin-qizlarga ajratiladigan ta’lim kreditlarida kredit oluvchi tomonidan faqatgina kreditning asosiy qarzi qaytariladi.
4.7. Kafil bo‘lmaslik va o‘z mas’uliyatiga boshqa kreditor va pul majburiyatlarini olmaslik.

4.8. Mazkur shartnomaga ilova qilingan kredit qaytarish jadvaliga asosan kredit foizi va asosiy qarzini belgilangan muddatlarda to‘lash.

4.9. “Kredit oluvchi” va “Sherik qarzdor”ga ajratilgan kredit bo‘yicha muddati o‘tgan kredit qarzdorligi, grafik bo‘yicha qarzdorligi, asosiy qarz va unga hisoblangan barcha foiz to‘lovlari, shuningdek oshirilgan foizi va muddati o‘tgan foizga hisoblangan penya qarzdorliklari o‘z vaqtida qaytarilmagan taqdirda, mazkur qarzdorliklar hamda to‘lovlarning kredit oluvchi va sherik qarzdorning O‘zbekiston Respublikasi hududidagi barcha bank muassasalarida har qanday valyutada ish haqi (pensiya) va boshqa maqsadlar bo‘yicha ochilgan plastik karta(lar)sidan hamda omonat hisobvaraqlaridagi pul mablag‘laridan akseptsiz avtomatik ravishda bank tomonidan yechib olinishiga rozilik bildirish va qarshilik qilmaslik.

Agarda akseptsiz undirib olish “Kredit oluvchi” va “Sherik qarzdor”ga tegishli bo‘lgan xorijiy valyutada ochilgan bank plastik karta(lar)si va omonat hisobvaraqlariga nisbatan qo‘llanilsa, kredit bo‘yicha barcha qarzdorliklar va to‘lovlar yuzasidan zarur mablag‘larning yechib olinadigan sanada Markaziy bankning valyutani sotish kursi bo‘yicha konvertatsiya qilingan holda akseptsiz tartibda bank tomonidan yechib olinishiga rozi bo‘lish va bunga qarshilik qilmaslik.
4.10. Sherik qarzdorning ish joyi hamda bank plastik kartasiga ( keying o‘rinlarda - BPK) xizmat ko‘rsatuvchi bank o‘zgarganda, 10 ish kunidan kechikmasdan “Bank”ni xabardor qilish va dasturiy ta’minotga biriktirish maqsadida BPK raqami to‘g‘risidagi ma’lumotlarni taqdim etishi lozim.
4.11. O‘qish davrining keyingi bosqichlari bo‘yicha to‘lov amalga oshirilishi uchun ta’lim muassasasida o‘qiyotganini tasdiqlovchi ma’lumotnoma taqdim etish.

4.12. Agar talaba o‘qish davri tugamasdan talabalar safidan chiqarilsa ___ oy muddatda ta’lim krediti va unga qo‘shilgan foizlar bo‘yicha qarzlarni muddatidan oldin to‘liq qaytarish.

4.13. Agar talaba o‘qish davri tugamasdan talabalar safidan chiqarilsa, rektorning buyrug‘i chiqqan kundan boshlab  5  ish kuni mobaynida bu haqda bankka xabar berish.
4.14. Talabaning talabalar safidan chiqarilishi kredit oluvchi tomonidan bankka o‘z vaqtida ma’lum qilinmagan taqdirda, ushbu davr uchun hisoblangan foizlarni bankka to‘lab berish.
5. BANK HUQUQLARI
5.1. Kreditdan foydalanganlik uchun to‘lanadigan foiz to‘lovlar 30 kundan ortiq davrda to‘lanmasdan muddati o‘tkazib yuborganlik hollari sodir etilgan holatda kreditning qolgan qismini foiz to‘lovdan qarz to‘liq to‘lab berilgunga qadar ajratishni to‘xtatib qo‘yish.

5.2. Kreditdan foydalanganlik uchun to‘lanadigan foiz to‘lovlari o‘z vaqtida qaytarilmay bankka muammo paydo qilgan hollarda, to‘lov kontraktning navbatdagi qismi bo‘yicha yoki o‘qishning keyingi yillari uchun kredit hisobidan to‘lovlarni amalga oshirishni to‘xtatish.

5.3. Kredit oluvchi tomonidan kredit muddatida qaytarilmagan taqdirda qaytarilmagan asosiy qarz summasi bo‘yicha foiz to‘lov darajasini oshirish:
• kredit summasi muddati o‘tgan qarzdorlikka chiqarilgandan so‘ng kredit shartnomasida ko‘rsatilgan foiz to‘lovi darajasidan 1,5 baravar ko‘p miqdorda hisoblanib boriladi.
5.4. Kreditning asosiy qarzi yoki foiz to‘lovlar bo‘yicha 90 kundan ortiq qarzdorlik yuzaga kelganda, “Garov to‘g‘risida”gi O‘zbekiston Respublikasi qonuni va boshqa me’yoriy-huquqiy hujjatlarga asosan Sherik qazdorning, kafilning doimiy daromadlari va mol-mulkiga, shuningdek garovga olingan mulk hisobidan undirish bo‘yicha sud tartibida yoki qonunchilikda belgilangan boshqa usullar muddati o‘tgan kredit qarzdorligini qaytarilishiga qaratadi.
5.5. Kreditlash jarayonida:
• ushbu kredit shartnomasiga taalluqli ta’minot tovar moddiy boyliklarining butligini tekshirish;
• kafil tashkilotning moliyaviy faoliyati bo‘yicha birlamchi buxgalterlik hujjatlari va hisobotlarini, kafil jismoniy  shaxsning daromadlari yetarliligi, kredit tarixi va qarz yuki ko‘rsatkichlarini o‘rganish.
5.6. Ta’lim kreditlari kredit shartnomasida belgilangan tartibda kreditni ta’minlash ob’ektini tasarruf etish yo‘li bilan kredit bo‘yicha qarz summasini undirib olish. Agar kreditning qaytarilishini ta’minlash sifatida ta’minlashning boshqa shakllari takdim etilgan bo‘lsa, bank belgilangan muddatda qaytarilmagan ta’lim kreditini ular hisobiga o‘z vaktida qaytarilish choralarini ko‘rish.
5.7. Kredit ajratilishidan oldin “Kredit oluvchi” va “Sherik qarzdor” va “Kafil”ni mazkur shartnoma bo‘yicha muddati o‘tgan qarzdorlik bo‘yicha SMS xabarnoma xizmatiga  va kreditlar avto to‘lov tizimiga ulash. 

5.8. “Bank”, “Kredit oluvchi” va “Sherik qarzdor”ga ajratilgan kredit bo‘yicha muddati  o‘tgan kredit qarzdorligi, grafik bo‘yicha qarzdorligi, asosiy qarz va unga hisoblangan barcha foiz to‘lovlari, shuningdek oshirilgan foizi va muddati o‘tgan foizga hisoblangan penya qarzdorliklari o‘z vaqtida qaytarilmagan taqdirda, mazkur qarzdorliklar hamda to‘lovlarni kredit oluvchi va sherik qarzdorning O‘zbekiston Respublikasi hududidagi barcha bank muassasalarida har qanday valyutada ish haqi (pensiya) va boshqa maqsadlar bo‘yicha ochilgan plastik karta(lar)sidan hamda omonat hisobvaraqlaridagi pul mablag‘laridan akseptsiz avtomatik ravishda yechib oladi.

Agarda akseptsiz undirib olish “Kredit oluvchi” va “Sherik qarzdor”ga tegishli bo‘lgan xorijiy valyutada ochilgan bank plastik karta(lar)si va omonat hisobvaraqlariga nisbatan qo‘llanilsa, bank kredit bo‘yicha barcha qarzdorliklar va to‘lovlar yuzasidan zarur mablag‘larni yechib olinadigan sanada Markaziy bankning valyutani sotish kursi bo‘yicha konvertatsiya qilingan holda akseptsiz tartibda yechib oladi.

6. KREDIT OLUVCHI VA SHERIK QARZDORNING HUQUQLARI
6.1. Ushbu shartnomada qayd etilgan shartlarda, summada va muddatlarda kredit olish.
6.2. Bank bilan kelishgan holda, kredit shartnomasi o‘zgartirilishi, bekor qilinishi yoki uzaytirilishi mumkin, bunda ikki taraflama qo‘shimcha kelishuv rasmiylashtiriladi. Shartnoma bekor qilingan holda, kredit oluvchi bank ssudasi va undan foydalanganlik uchun foiz to‘lovini muddatidan oldin to‘liq qaytarishi lozim.

6.3. Kredit oluvchining doimiy daromad manbaiga ega bo‘lgan oila a’zolari (ota-onasi, aka-ukasi, opa-singlisi, eri yoki xotini) yoki boshqa uchinchi shaxslar ta’lim krediti shartnomasida “Sherik qarzdor” sifatida qatnashishi mumkin. 

6.4. Foydalangan ssuda uchun foiz to‘lovidan qarzi bo‘lmagan holda, ssuda bo‘yicha qarzini muddatidan oldin qoplash.

6.5. Yozma arizaga asosan to‘lov-kontrakt asosida o‘qish haqidagi shartnomasida (kontraktida) nazarda tutilgan hollarda o‘qishning yarim yil yoki to‘liq bir yil uchun to‘lov summasini biryo‘la amalga oshirilishi bo‘yicha bankka murojaat qilish.
7.  BOSHQA SHARTLAR
7.1. Shartnomaga asosan kredit oluvchi shaxs ta’minot turlaridan birini rasmiylashtiradi. Kredit shartnomalari kafillik shartnomasi barcha taraflar tomonidan imzolanib, garovga qo‘yilayotgan mol-mulklar qonunchilikda belgilangan tartibda davlat ro‘yxatidan o‘tkazilib, bankka taqdim etilgandan so‘ng yuridik kuchga ega bo‘ladi.
7.2. “Ijtimoiy himoya yagona reestri” ga kirgan oilalarning farzandlari/xotin-qizlariga ajratiladigan ta’lim krediti bo‘yicha garov va kafillik talab etilmaydi. 

7.3. Hech bir tomon ikkinchi tomonning yozma roziligisiz ushbu kredit shartnomasi bo‘yicha huquqlarini uchinchi tomonga berib yuborish huquqiga ega emas.

7.4. Ushbu shartnomani imzolash bilan Kredit oluvchi o‘ziga tegishli zaruriy shaxsiy ma’lumotlarni Bank tomonidan olinishi, qayta ishlanishi va/yoki talab qilinishi huquqini beradi.

7.5. Kredit shartnomani ijro etishda tomonlar O‘zbekiston Respublikasi Prezidentining 2022-yil 18-iyuldagi “Oliy va professional ta’lim tashkilotlarida xotin-qizlarning ta’lim olishlarini qo‘llab-quvvatlashga doir chora-tadbirlar to‘g‘risida” gi PQ-323-son qarori / O‘zbekiston Respublikasi Prezidentining 2021-yil 30-iyuldagi “Oliy va professional ta’lim tashkilotlarida ta’lim olish imkoniyatlarini yanada kengaytirish chora-tadbirlari to‘g‘risida” gi PQ-5203-son qarori / O‘zbekiston Respublikasi Prezidentining 2024-yil 27-maydagi “Oliy va professional ta’lim tashkilotlari talabalari va o‘quvchilariga budjet mablag‘lari hisobidan ta’lim kreditini ajratish tartibini takomillashtirish to‘g‘risida” gi PF-82-son farmoni / O‘zbekiston Respublikasi Vazirlar Mahkamasining 2021-yil 18-avgustdagi “Oliy, o‘rta maxsus va professional ta’lim tashkilotlarida to‘lov-kontrakt asosida o‘qish uchun ta’lim kreditlari ajratishni tartibga solish chora-tadbirlari to‘g‘risida” gi 527-son qarori / O‘zbekiston Respublikasi Vazirlar Mahkamasining 2022-yil 18-avgustdagi “Oliy, o‘rta maxsus va professional ta’lim tashkilotlarida xotin-qizlarning to‘lov-kontrakt asosida ta’lim olishi uchun ta’lim kreditlari ajratishni tartibga solish chora-tadbirlari to‘g‘risida” gi 457-son qaroriga rioya etadilar.
7.6. Shartnomaning ijrosi bo‘yicha yuzaga kelgan nizolar tomonlarning o‘zaro kelishuviga erishilmagan holda, sud tomonidan ko‘rib chiqiladi.

7.7. Kredit summasi va foizlarni qaytarish bo‘yicha ishlab chiqilgan qaytarish jadvali shartnomaning ajralmas qismi hisoblanadi.

7.8. Keyingi o‘quv yillari uchun to‘lovlarni amalga oshirishda, Kredit oluvchi/Sherik qarzdor tomonidan shartnomada ko‘rsatilgan barcha majburiyatlar bajarilgani inobatga olinib, qo‘shimcha shartnomalar rasmiylashtiriladi. 
7.9. Shartnoma _____ nusxada o‘zbek tilida tuzildi va ular tomonlar uchun bir xil yuridik kuchga ega. 
7.10. Ushbu shartnomada nazarda tutilmagan barcha holatlar O‘zbekiston Respublikasi Prezidentining 2022-yil 18-iyuldagi “Oliy va professional ta’lim tashkilotlarida xotin-qizlarning ta’lim olishlarini qo‘llab-quvvatlashga doir chora-tadbirlar to‘g‘risida” gi PQ-323-son qarori / O‘zbekiston Respublikasi Prezidentining 2021-yil 30-iyuldagi “Oliy va professional ta’lim tashkilotlarida ta’lim olish imkoniyatlarini yanada kengaytirish chora-tadbirlari to‘g‘risida” gi PQ-5203-son qarori / O‘zbekiston Respublikasi Prezidentining 2024-yil 27-maydagi “Oliy va professional ta’lim tashkilotlari talabalari va o‘quvchilariga budjet mablag‘lari hisobidan ta’lim kreditini ajratish tartibini takomillashtirish to‘g‘risida” gi PF-82-son farmoni / O‘zbekiston Respublikasi Vazirlar Mahkamasining 2021-yil 18-avgustdagi “Oliy, o‘rta maxsus va professional ta’lim tashkilotlarida to‘lov-kontrakt asosida o‘qish uchun ta’lim kreditlari ajratishni tartibga solish chora-tadbirlari to‘g‘risida” gi 527-son qarori / O‘zbekiston Respublikasi Vazirlar Mahkamasining 2022-yil 18-avgustdagi “Oliy, o‘rta maxsus va professional ta’lim tashkilotlarida xotin-qizlarning to‘lov-kontrakt asosida ta’lim olishi uchun ta’lim kreditlari ajratishni tartibga solish chora-tadbirlari to‘g‘risida” gi 457-son qarori bilan tartibga solinadi.
8. TOMONLARNING YURIDIK MANZILLARI
	«Bank»:
       (rahbar F.I.Sh. va imzosi)

(bosh buxgalter F.I.Sh. va imzosi)

____________________________

(huquqshunos F.I.Sh. va imzosi)

h/r_________________________
MFO _______ STIR _________    
Bankning manzili:

____________________________

____________________________
Tel: _______________________
	«Kredit oluvchi»:
Familiyasi________________
Ismi______________________
Otasi ismi________________ 
Kredit oluvchi imzosi: 

___________________________

Pasport ma’lumotlari:            
___________________________

___________________________

Kredit oluvchining manzili:

___________________________
___________________________

Tel:_______________________

	«Sherik qarzdor»:
Familiyasi__________________

Ismi________________________
Otasi ismi__________________
Sherik qarzdor imzosi: 

_____________________________
Pasport ma’lumotlari:            
_____________________________

_____________________________

Sherik qarzdorning manzili:

_____________________________
_____________________________
Tel:________________________


(Kredit oluvchi familiyasi, ismi, sharifi qisqartirilmagan holda, o‘z qo‘li bilan yozilishi shart)

Ushbu shartnomani o‘qidim, shartnomadagi bo‘lim va bandlar hamda undagi so‘zlarning mazmuni, mohiyati aniq va tushunarli bo‘lganligi uchun mazkur shartnomani imzolayman va uni so‘zsiz bajaraman.         
          BPK:  _________________________        muddati:  ___/___                     __________________________

                                                                                                                                                      (imzo)

(Sherik qarzdor familiyasi, ismi, sharifi qisqartirilmagan holda, o‘z qo‘li bilan yozilishi shart)

Ushbu shartnomani o‘qidim, shartnomadagi bo‘lim va bandlar hamda undagi so‘zlarning mazmuni, mohiyati aniq va tushunarli bo‘lganligi uchun mazkur shartnomani imzolayman va uni so‘zsiz bajaraman.   
          BPK: _________________________        muddati: ___/___                       __________________________

                                                                                                                                                     (imzo)

BANK______________                       KREDIT OLUVCHI ______________                   SHERIK QARZDOR ______________
                  (imzo)                                                                             (imzo)                                                                        (imzo)

